*Victorian novels in the month of October – VICTOBER*

Vineri 27 octombrie, ora 12.00, 9 studenţi de la programele de studii engleză–franceză şi română–engleză anul II şi contabilittate şi informatică de gestiune anul I s-au întâlnit în cadrul cercului studenţesc *Cultures and Genres* pentru a discuta, analiza, re-interpreta şi revalorifica câteva dintre romanele uneia dintre cele mai îndrăgite perioade din literatura britanică – perioada victoriană. Sub coordonarea, îndrumarea, supravegherea şi încurajarea a trei cadre didactice – lect.univ.dr. Andreia Suciu, lect.univ.dr. Mihaela Culea asist.univ.dr. Cătălina Bălinişteanu-Furdu – studenţii Maria Botezatu (EF, II), Victoria Gulica (EF, II) Ovidiu Lazăr (EF, II), Anişoara Cimpoieşu (EF, II), Alina Cernacovschi (EF, II), Larisa Dascălu (RE, II), Roxana Ojog (RE, II), Marcel Sereda (RE, II) şi Maria Turtuşan (CIG, I) au prezentat, analizat, dar mai ales revalorifcat experienţele unora dintre personajele romanelor *Great Expectations* (Charles Dickens), *Tess of the d’Urbervilles* (Thomas Hardy), *Wuthering Heights* (Emily Brontë), *Alice’s Adventures in Wonderland* (Lewis Carroll), *The Strange Case of Dr. Jekyll and Mr. Hyde* (Robert Louis Stevenson), *Vanity Fair* (W. M. Thackeray). Studenţii au folosit oportunitatea acestei întâlniri pentru a împărtăşi între ei maniera în care astfel de romane cu personaje memorabile i-au făcut să se întoarcă înspre ei într-un proces de autoanaliză, le-au oferit răspunsuri despre viaţă, în general, sau despre anumite posibilităţi în viaţă, în particular. Astfel au fost audiate eseuri originale de genul „What is Wonderland for me?”, „The two Catherines”, „Is the world still a *vanity fair*?”, „Victorian England – economy and beyond” samd.

Efortul studenţilor a fost răsplătit în primul rând cu audiţiile materialelor colegilor, dar şi cu cărţi (romane victoriene, cum altfel?) din partea organizatorilor.

Vă aşteptăm next October for VICTOBER!